1978-as sakkolimpia
A 23. nyílt és 8. női sakkolimpiát 1978. október 25. és november 12. között rendezték meg Argentína fővárosában, Buenos Aires-ben. A rendezvény a Nemzetközi Sakkszövetség (FIDE) égisze alatt került lebonyolításra. A versenyen nyílt és női kategóriában indulhattak a nevező országok csapatai. A rendezvény helyszíne az Estadio Monumental, a River Plate csapatának felújított stadionja volt, amelyben néhány hónappal korábban a labdarúgó világbajnokság döntőjét rendezték.